als_Latn dik_Latn sag_Latn
Në një kohë kur komuniteti ndërkombëtar po zhvillon sulmet mbi Irak dhe Siri, duke shënjestruar bazat kryesore të ISIS, eksponentë të organizatës terroriste kanë përgatitur sulme terroriste në SHBA dhe në Francë. Rrjeti prestigjioz BBC citon kryeministrin e irakut të ketë thënë se inteligjencia ka zbuluar një komplot për sulme në metrotë e dy shteteve perëndimore. Megjithatë burime të shërbimeve inteligjente amerikane thanë se po i shqyrtojnë informacionet por konfirmuan se nuk ka rrezik konkret për qytetarët amerikan. Ndërkohë BBC njoftoi gjithashtu se rreziku për këto sulme rritet në një kohë kur është konfirmuar se të paktën 3 mijë ushtarë të ISIS kanë ardhur nga vendet e Evropës. Ata mund të kenë bazat e tyre në shtetet evropiane, çka rrit hipotekisht mundësinë për sulme terroriste. Nga ana tjetër parlamenti britanik diskuton mundësinë e angazhimit në luftimet ajrore përkrah Shteteve të Bashkuara të Amerikës dhe vendeve arabe. Këta të fundit kanë krtyer mbi 210 bombardime nga ajri mbi bazat e ISIS.
als_Latn